**ZÁPIS č. 6**

**Z RIADNEHO ZASADNUTIA SPRÁVNEJ RADY TASR**

**6. júna 2013 so začiatkom o 15.00 h**

**Prítomní členovia správnej rady:** Vladimír Masár, Eliška Holásková,Boris Chovanec, Ján Sand,

**Ospravedlnený:** Peter Alakša

 **Hostia:** Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda SR TASR Vladimír Masár. Konštatoval, že rada je uznášania schopná a navrhol program zasadnutia:

**Program:**

1. **Materiál – Súhlas Správnej rady Tlačovej agentúry Slovenskej republiky na vklad majetku Tlačovej agentúry Slovenskej republiky pri založení obchodnej spoločnosti**
2. **Návrh zmluvy o prevode nepotrebného nehnuteľného majetku – Mýto pod Ďumbierom**

 **3. Rôzne**

**UZNESENIE č.27/2013:**

Členovia rady schválili program zasadnutia:

Za : 4 Proti: 0 Zdržal sa: 0

**Uznesenie bolo prijaté.**

1. **Materiál – Súhlas Správnej rady Tlačovej agentúry Slovenskej republiky na vklad majetku Tlačovej agentúry Slovenskej republiky pri založení obchodnej spoločnosti**

Predseda rady požiadal generálneho riaditeľa TASR, aby odprezentoval materiál.

PhDr. Rezník uviedol, že Správna rada TASR na zasadnutí uskutočnenom 18.10.2012 schválila podnikateľský zámer na vytvorenie dcérskej spoločnosti, ktorá by zdynamizovala rozvoj spravodajského portálu teraz.sk. Následne schválila aj business plán k podnikateľskému zámeru.

V súlade so schváleným podnikateľským zámerom má TASR záujem založiť akciovú spoločnosť TERAZ MEDIA, a.s. Na základe uskutočnených rokovaní má spoločnosť IMPREMEDIA záujem podieľať sa na jej založení. TASR a IMPREMEDIA by sa stali akcionármi spoločnosti s pomerom vlastníctva 50:50. TASR by sa podieľala nepeňažným vkladom pozostávajúcim z majetku TASR, ktorý sa už v súčasnosti využíva na prevádzku portálu teraz.sk a ktorého hodnota by sa použila na splatenie emisného kurzu upísaných akcií. Spoločnosť IMPREMEDIA by emisný kurz akcií splatila peňažnými prostriedkami.

V zmysle §4 ods. 2 zákona č. 385/2008 Z.z. je TASR oprávnená podieľať sa na založení obchodnej spoločnosti, ak predmet podnikania tejto spoločnosti súvisí s hlavnou činnosťou agentúry a ak agentúra touto majetkovou účasťou účinnejšie využije svoj majetok na plnenie svojich úloh.

Navrhovaný nepeňažný vklad TASR by tvoril majetok, ktorého hodnota bola určená znaleckou organizáciou Appraisal services s.r.o. vo výške 21.380,65 €.

S ohľadom na ustanovenie §13 ods.1 pís. b) zákona č. 176/2004 Z.z. je potrebné, aby Správna rada pred založením akciovej spoločnosti udelila predchádzajúci súhlas na vklad majetku TASR pri založení obchodnej spoločnosti TERAZ MEDIA a.s.

Predseda rady sa poďakoval generálnemu riaditeľovi za prezentáciu a otvoril diskusiu.

Záverom diskusie predniesol predseda návrh uznesenia:

**UZNESENIE č.28/2013:**

Správna rada TASR súhlasí s použitím majetku TASR na nepeňažný vklad pri založení obchodnej spoločnosti TERAZ MEDIA a.s., ktorého hodnotou sa splatí emisný kurz akcií upísaných TASR a poveruje predsedu Správnej rady TASR na podpísanie písomného súhlasu na vklad majetku TASR pri založení obchodnej spoločnosti.

Za : 4 Proti: 0 Zdržal sa: 0

**Uznesenie bolo prijaté.**

1. **Návrh zmluvy o prevode nepotrebného nehnuteľného majetku – Mýto pod Ďumbierom**

Predseda Správnej rady požiadal GR TASR o odprezentovanie materiálu.

J. Rezník uviedol, že TASR vyhlásila Obchodnú verejnú súťaž o najvhodnejší návrh na uzavretie kúpnej zmluvy na predaj nehnuteľností v Mýte pod Ďumbierom.

Primeraná cena nehnuteľnosti bola určená znaleckým posudkom č. 22/2013 vyhotoveným znalcom Ing. Dušanom Holíkom v zmysle vyhlášky Ministerstva spravodlivosti č. 492/2004 Z.z. o stanovení všeobecnej hodnoty majetku v znení neskorších predpisov vo výške 88.900,- eur.

V zmysle čl. V. bodu 5.2 podmienok obchodnej súťaže o najvhodnejší návrh vyhrala spoločnosť ME Progres s.r.o., ktorá ponúkla kúpnu cenu 89.000,- eur.

Následne generálny riaditeľ predložil návrh kúpnej zmluvy členom Správnej rady TASR.

Predseda SR TASR otvoril diskusiu.

V závere diskusie predseda Správnej rady navrhol uznesenie:

**UZNESENIE č. 29/2013:**

Správna rada TASR prerokovala návrh Kúpnej zmluvy s pripomienkami a zaviazala GR TASR rokovať o pripomienkach s kupujúcim pri dodržaní podmienok Obchodnej verejnej súťaže a súčasne doplniť Kúpnu zmluvu o zaplatenie a pripísanie kúpnej ceny na účet predávajúceho až po vydanie návrhu na vklad zmluvy do katastra kupujúcemu.

Za:4 Proti:0 Zdržal sa: 0

 **Uznesenie bolo prijaté.**

1. **Rôzne**

Členovia správnej rady sa dohodli na termíne ďalšieho zasadnutia 27.06. 2013 (štvrtok) o 19,00 h.

Bratislava 6.6. 2013

Zapísal: V. Masár v. r.

 Predseda správnej rady TASR